Veronmaksajain Keskusliitto ry Lausunto
Kalevankatu 4
00100 HELSINKI 5.10.2018

Oikeusministeriö

Eteläesplanadi 10

HELSINKI

E-mail oikeusministerio@om.fi ja marietta.keravuori-rusanen@om.fi

Viite Lausuntopyyntö 6.9.2018 OM038:00/2017

**Lausunto rangaistusluonteisia hallinnollisia seuraamuksia koskevaa yleistä lainsäädäntöä valmistelevan työryhmän mietintöluonnoksesta**

Työryhmän tehtävänä on arvioida rangaistusluonteisia hallinnollisia seuraamuksia koskevan yleisen lainsäädännön tarve. Työryhmä on päätynyt selvitystyönsä ja saamansa palautteen perusteella arvioon, jonka mukaan hallinnollisia sanktioita koskevalle yleislainsäädännölle ei ole ainakaan toistaiseksi riittäviä perusteita ja edellytyksiä.

Veronmaksajain Keskusliitto pitää työryhmän johtopäätöstä erillisen lainsäädännön tarpeettomuudesta perusteltuna.

Työryhmä on laatinut toimeksiantonsa mukaisesti ehdotuksensa hallinnollisten sanktioiden sääntelyperiaatteiksi käytettäväksi lainvalmistelun tukena. Työryhmä on kirjannut sääntelyperiaatteisiin mm. sanktion määrittelyn ja käyttöalan, perusoikeuksien turvaamisen, lailla säätämisen vaatimuksen sekä periaatteet oikeusturvasta ja menettelysäännöksistä.

Työryhmä on asettanut tavoitteeksi, että sääntelyperiaatteiden huomioiminen ohjaisi lainsäädäntöä nykyistä yhtenäisempään suuntaan.

Veronmaksajain Keskusliitolla ei ole huomautettavaa työryhmän kuvaamien sääntelyperiaatteiden suhteen.

Teemu Lehtinen Vesa Korpela

toimitusjohtaja lakiasiain johtaja